Ehdotus neuvoston direktiiviksi pyörillä varustettujen maatalous- ja metsätraktoreiden matkustajan istuimia koskevan jäsenvaltioiden lainsäädännön lähentämisestä direktiivin 76/763/ETY mukauttamisesta tekniikan kehitykseen /* KOM/99/0306 lopull. */



Virallinen lehti nro C 021 E , 25/01/2000 s. 0011 - 0012



Ehdotus NEUVOSTON DIREKTIIVIKSI pyörillä varustettujen maatalous- ja metsätraktoreiden matkustajan istuimia koskevan jäsenvaltioiden lainsäädännön lähentämisestä direktiivin 76/763/ETY mukauttamisesta tekniikan kehitykseen PERUSTELUT Pyörillä varustettujen maatalous- ja metsätraktoreiden matkustajan istuimia koskevan jäsenvaltioiden lainsäädännön lähentämisestä annettua neuvoston direktiiviä 76/763/ETY on tarpeen muuttaa, jotta pysyttäisiin tekniikan kehityksen mukana ja parannettaisiin käyttöturvallisuutta. Traktorin kuljettajan lähellä istuvan matkustajan tehtävät moninaistuvat, joten matkustajan istuimien nykyisiä mittarajoituksia olisi korjattava ja estettävä istuimien suunnittelun tarpeeton vaikeutuminen. Maataloustraktorisäädösten tekniikan kehitykseen mukauttamista käsittelevä komitea äänesti tekstistä 15. lokakuuta 1998. Teksti ei kuitenkaan saanut taakseen yhteisön jäsenvaltioiden määräenemmistöä. Kolme jäsenvaltiota pidättyi äänestyksestä tai äänesti vastaan, koska ne pitivät ehdotettuja säännöksiä riittämättöminä. Voidaan kuitenkin lähteä siitä, että teksti on ensimmäinen askel oikeaan suuntaan ja että pidemmälle voidaan edetä vain käytännön kokemuksen perusteella. Komissio antaa näin ollen neuvostolle oheisen direktiiviehdotuksen maataloustraktoreiden tyyppihyväksyntää koskevan direktiivin 74/150/ETY 13 artiklan säännöksiä (III a -sääntelykomiteamenettelyä) noudattaen. Ehdotus NEUVOSTON DIREKTIIVIKSI pyörillä varustettujen maatalous- ja metsätraktoreiden matkustajan istuimia koskevan jäsenvaltioiden lainsäädännön lähentämisestä direktiivin 76/763/ETY mukauttamisesta tekniikan kehitykseen (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetun neuvoston direktiivin 74/150/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 97/54/EY (2), ja erityisesti sen 11 artiklan, (1) EYVL L 84, 28.3.1974, s. 10. (2) EYVL L 277, 10.10.1997, s. 24. ottaa huomioon pyörillä varustettujen maatalous- ja metsätraktoreiden matkustajan istuimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/763/ETY (3), sellaisena kuin se on viimeksi muutettuna direktiivillä 97/54/EY, ja erityisesti sen 4 artiklan, (3) EYVL L 262, 27.9.1976, s. 135. ottaa huomioon komission ehdotuksen (4), (4) EYVL C sekä katsoo, että tässä direktiivissä säädettyjen muutosten tarkoituksena on parantaa matkustajan istuimien nykyistä suunnittelua; joidenkin jäsenvaltioiden esittämien huomautusten ottamiseksi huomioon on syytä ottaa myöhemmin käyttöön matkustajan istuimia koskevia lisäsäännöksiä matkustajan turvallisuuden parantamiseksi, turvallisuuden parantamiseksi olisi estettävä kuljettajan häirityksi tuleminen, ja direktiivin 74/150/ETY 12 artiklalla perustettu komitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN DIREKTIIVIN: 1 artikla Muutetaan direktiivin 76/763/ETY liite tämän direktiivin liitteen mukaisesti: 2 artikla 1. Alkaen 1 päivästä tammikuuta 2000 jäsenvaltiot eivät saa - evätä traktorityypiltä EY-tyyppihyväksyntää, direktiivin 74/150/ETY 10 artiklan 1 kohdan kolmannessa luetelmakohdassa tarkoitettua asiakirjaa tai kansallista tyyppihyväksyntää eivätkä - kieltää traktoreiden ensimmäistä käyttöönottoa, jos kyseiset traktorit ovat direktiivin 76/763/ETY, sellaisena kuin se on muutettuna tällä direktiivillä, vaatimusten mukaiset. 2. Alkaen 1 päivästä lokakuuta 2000 jäsenvaltiot - eivät enää saa myöntää traktorityypille direktiivin 74/150/ETY 10 artiklan 1 kohdan kolmannessa luetelmakohdassa tarkoitettua asiakirjaa, jos kyseinen traktorityyppi ei ole direktiivin 76/763/ETY, sellaisena kuin se muutettuna tällä direktiivillä, vaatimusten mukainen, ja - saavat evätä traktorityypiltä kansallisen tyyppihyväksynnän, jos kyseinen traktorityyppi ei ole direktiivin 76/763/ETY, sellaisena kuin se on muutettuna tällä direktiivillä, vaatimusten mukainen. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1999. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä Neuvoston puolesta Puheenjohtaja LIITE Muutetaan direktiivin 76/763/ETY liitteen II osa seuraavasti: 1. Korvataan 2 ja 3 kohta seuraavasti: "2. Jokaisessa istuimessa on oltava sivutuki istuimen paikallaan pysymistä varten ja vähintään 200 mm korkea selkänoja. Mainittua mittaa ei sovelleta, jos selkänoja on osa ohjaamoa tai kaatumisen varalta asennettua suojarakennetta. Istuintyynyn on oltava pehmustettu tai joustava. 3. Matkustajaa varten on oltava tarkoituksenmukainen jalkatuki ja tarkoituksenmukaiset kädensijat, jotka helpottavat pääsyä matkustajan istuimelle ja auttavat matkustajaa pysymään istuimella." 2. Korvataan 4 kohdan toisen alakohdan ensimmäinen virke seuraavasti: "Matkustajalle varatun vapaan tilan yläosaa voidaan rajoittaa takaa ja sivuilta ainoastaan enintään 300 mm:n säteeltä (ks. oheinen piirros). 3. Poistetaan 6 kohta.